CELEX: 32017D0436
Language: et
Date: 2017-03-06 00:00:00
Title: Nõukogu otsus (EL) 2017/436, 6. märts 2017, Euroopa Liidu ja Tšiili Vabariigi vahelise mahetoodetega kauplemise lepingu Euroopa Liidu nimel allkirjastamise kohta

14.3.2017   
            
            
               ET
            
            
               Euroopa Liidu Teataja
            
            
               L 67/33
            
         NÕUKOGU OTSUS (EL) 2017/436,
   6. märts 2017,
   Euroopa Liidu ja Tšiili Vabariigi vahelise mahetoodetega kauplemise lepingu Euroopa Liidu nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu volitas 16. juunil 2014 komisjoni alustama läbirääkimisi kolmandate riikidega, et sõlmida nendega mahetoodetega kauplemise lepingud.
            
         
               (2)
            
            
               Komisjon on pidanud liidu nimel läbirääkimisi Tšiili Vabariigiga mahetoodetega kauplemise lepingu (edaspidi „leping“) üle.
            
         
               (3)
            
            
               Nimetatud lepingus tunnustavad Euroopa Liit ja Tšiili Vabariik vastastikku mahepõllumajandusliku tootmise eeskirjade ning mahetoodete kontrollisüsteemide samaväärsust.
            
         
               (4)
            
            
               Lepingu eesmärk on soodustada mahetoodetega kauplemist, toetada mahepõllumajanduse arengut ja laienemist liidus ja Tšiili Vabariigis ning saavutada mahepõllumajandusliku tootmise normide põhimõtete järgimise, kontrollisüsteemide toimimise tagamise ja mahetoodete usaldusväärsuse kõrge tase. Samuti soovitakse sellega parandada liidu ja Tšiili Vabriigi mahetoodete logode kaitset ning tõhustada lepinguosaliste õigusloomealast koostööd mahepõllumajandusliku tootmisega seotud küsimustes.
            
         
               (5)
            
            
               Leping tuleks alla kirjutada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba kirjutada liidu nimel alla Euroopa Liidu ja Tšiili Vabariigi vahelisele mahetoodetega kauplemise lepingule, tingimusel et nimetatud leping hiljem sõlmitakse.
   Artikkel 2
   Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
   Artikkel 3
   Käesolev otsus jõustub selle allakirjutamise päeval.
   
      Brüssel, 6. märts 2017
      
         
            Nõukogu nimel
         
         
            eesistuja
         
         R. GALDES